b"\n_START_ARTICLE_\nI Form\n_START_PARAGRAPH_\nI form (eller I FORM) er et dansk magasin om sundhed, tr\xc3\xa6ning og velv\xc3\xa6re, der udgives af Bonnier Publications. Bladet udkommer 18 gange \xc3\xa5rligt i 34.512 eksemplarer (1. halv\xc3\xa5r 2012), og l\xc3\xa6ses af 306.000 personer (1. halv\xc3\xa5r 2012), hvoraf to ud af tre er kvinder, hvilket g\xc3\xb8r bladet til et af Damarks st\xc3\xb8rste kvindeblade._NEWLINE_Bladet blev grundlagt i 1987. Oprindeligt var bladet m\xc3\xa5lrettet begge k\xc3\xb8n, men efterh\xc3\xa5nden er fokus \xc3\xa6ndret, s\xc3\xa5 kvinder i dag er m\xc3\xa5lgruppen. Magasinet suppleres af en websted, iform.dk med mange interaktive services, bl.a. en l\xc3\xb8beruteplanner, \xc3\xb8velsesvideoer, tr\xc3\xa6ningsplanner, opskriftsdatabaser, blogs m.m. I Form udgiver ogs\xc3\xa5 b\xc3\xb8ger og tr\xc3\xa6nings-dvd'er om tr\xc3\xa6ning, kost og sundhed._NEWLINE_I Form afholder desuden hvert \xc3\xa5r et motionsl\xc3\xb8b for kvinder kaldet I Form Kvindel\xc3\xb8b p\xc3\xa5 Frederiksberg, i \xc3\x85rhus, Aalborg og Odense. I 2011 arrangerer I Form desuden en mini-triatlon for kvinder._NEWLINE_Chefredakt\xc3\xb8r er Karen Lyager Horve, der har v\xc3\xa6ret med fra begyndelsen og chefredakt\xc3\xb8r gennem 13 \xc3\xa5r._NEWLINE_Bonnier Publications udgiver desuden I form i Norge, Finland og Sverige som bearbejdede versioner af det danske magasin."